Lav et referat af nedenstående tekst:

Tekst:
Telefonen ringer nærmest uafbrudt hos René Vinding Christensen, og det har den gjort siden tirsdag morgen. Det var der, det kom frem, at en gruppe tidligere elever fra Gravenshoved Kostskole, var gået til Aalborg Kommune for at klage over den behandling, de havde fået, da de gik på skolen. René Vinding Christensen er talsmand for gruppen, og dén opgave, har gjort ham til en meget travl mand. - Jeg er træt, men samtidig er jeg også meget lettet og glad over, at der er blevet lyttet så meget til os, som der er, siger han. Havde fundet fred Det er efterhånden flere år siden, at René sluttede en form for fred i forhold til den tid, og de oplevelser, han havde haft på Gravenshoved Kostskole. - Personligt har jeg aldrig tænkt, at jeg skulle fortælle min historie, men jeg kan ikke lade de andre stå alene, siger han. René Vinding Christensen lever i dag, hvad de fleste nok vil betegne som et ganske almindeligt liv, men sådan er det langt fra gået alle fra Gravenshoved. Og det var tanken om, at nogle af hans tidligere skolekammerater måske ville blive taget mindre seriøst, fordi de i dag stadig har problemer af den ene eller anden art, der gjorde, at han følte, han ikke kunne holde sig væk. Møder stor taknemmelighed Siden tirsdag er han blevet lagt ned med beskeder om, at langt om længe er der nogen, der siger noget. - Der er nogen, der skriver til mig, at de har gået rundt med hemmeligheder i 30 år, som de ikke har kunnet bære, og derfor takker de os for, at vi åbner op for det nu, siger han og fortsætter: - Og ja, så kan jeg godt holde til at være lidt ekstra træt her til morgen. Da sagen blev overgivet til politiet tirsdag, var det med 31 erklæringer om mishandling. I dag er der over 100, der tilkendegiver, at de har dårlige oplevelser fra Gravenshoved Kostskole. Det allervigtigste er, at der er nogen der lytter til os nu, siger René Vinding Christensen.

Referat:
Han havde ikke tænkt sig at dele sin historie, men hvis han tav, ville det være det samme som at lade sine tidligere skolekammerater i stikken.